Prekių nuomos sutarties **1 priedas**

**STACIONARIŲ KOMPIUTERIŲ SU PRIEDAIS PIRKIMO**

**TECHNINĖ SPECIFIKACIJA**

1. **PIRKIMO OBJEKTAS**

Stacionarių kompiuterių su priedais ir išorinių monitorių, ausinių ir internetinių kamerų nuoma. Pagrindinis BVPŽ kodas – 30213000-5 (asmeniniai kompiuteriai).

Papildomi BVPŽ kodai: 30231000-7  (kompiuteriu ekranai ir pultai); 32342100-3 (ausinės); tinklo kameros – 30237240-3.

Pirkimas neskaidomas į atskiras pirkimo objekto dalis.

**2. TECHNINIAI REIKALAVIMAI, KURIUOS TURI ATITIKTI PREKĖS**

2.1. PIRKIMO OBJEKTO SAVYBĖS, FUNKCINIAI REIKALAVIMAI AR/IR NORIMAS REZULTATAS

2.1.1. Prekėms keliami techniniai reikalavimai yra pateikti 1­-4 lentelėse:

1 lentelė

|  |  |  |
| --- | --- | --- |
| **1.** | **Stacionarus kompiuteris** | |
| 1.1 | Procesorius: | Ne mažiau kaip 9000 taškų pagal *Pass Mark – CPU Mark* testų rezultatus. Rezultatai turi būti publikuojami <http://www.cpubenchmark.net/high_end_cpus.html>. Procesoriaus fizinių branduolių skaičius ne mažiau kaip 6. Procesoriaus taktinis dažnis turi atitikti procesoriaus gamintojo skelbiamus parametrus. Procesorius turi būti suderinamas su DDR4 2666 MHz tipo operatyviąja atmintimi. |
| 1.2 | Lustų rinkinys: | Pagrindinės plokštės lustų rinkinys (angl. *chipset*) turi būti sertifikuotas darbui su tiekėjo siūlomu mikroprocesoriumi ir operatyvine atmintimi (tipu, talpa, modulių skaičiumi). Operatyvinė atmintis (tipas, talpa, modulių skaičius) turi būti sertifikuota darbui su tiekėjo siūlomu procesoriaus tipu. |
| 1.3 | Operatyvinė atmintis: | Ne mažesnė kaip 16GB DDR4 ir ne lėtesnė kaip 2666 MHz. Laisvų lizdų atminties moduliams – ne mažiau kaip 1 vnt. Maksimaliai palaikoma atmintis ne mažiau kaip 32 GB. |
| 1.4 | Vidiniai diskai: | Ne mažiau kaip 1 vnt. SSD tipo (ar lygiavertis), ne mažiau kaip 256 GB talpos, sąsaja ne prastesnė kaip SATA. Turi būti palaikoma operacinės sistemos įkrova iš šio disko. |
| 1.5 | Diskų valdiklis: | Ne mažiau kaip 1 SATA III 6Gb/s |
| 1.6 | Vaizdo adapteris: | Ne mažiau 1000 taškų pagal *Pass Mark - Videocard Benchmarks*. Rezultatai turi būti publikuojami https://www.videocardbenchmark.net/. Turi turėti ne mažiau kaip 2 skirtingus skaitmeninius išėjimus, iš kurių bent vienas *DisplayPort* tipo arba lygiavertis. Turi būti galimybė prijungti ne mažiau kaip 2 vnt. HD rezoliucijos (1920x1080@60Hz) monitorius. Pateikiamas su visais reikalingais perėjimais bei laidais, siekiant prijungti kompiuterį prie siūlomų monitorių. |
| 1.7 | Garso plokštė: | Ne prastesnė kaip 2 kanalų HD garso plokštė. |
| 1.8 | Korpusas: | Sisteminio bloko korpuso aukščio, pločio ir gylio išmatavimų centimetrais sandauga ne daugiau nei 2000. Vidinio arba išorinio maitinimo šaltinio naudingumo koeficientas ne mažiau kaip 80 proc. |
| 1.9 | Triukšmingumas | Turi būti pateikiama gamintojo deklaracija dėl triukšmo sklaidos pagal ISO 7779 arba ISO 9296 standartų atitiktis. |
| 1.10 | Tinklo adapteris: | Ne blogesnis kaip 1000 Mbps, palaikantis PXE, WOL. |
| 1.11 | Bevielio ryšio technologijos: | Integruotas bevielio tinklo adapteris, palaikantis 802.11ac arba lygiaverčius standartus, turintis integruotas į korpusą antenas ir Bluetooth 4.2 adapteris, neužimantys išorinių jungčių. Adapteris turi atitikti WiFi sertifikaciją. |
| 1.12 | Prievadai: | Ne mažiau kaip 4 vnt. USB 3.0 (ar spartesnis) priekiniame ar galiniame korpuso skydelyje. |
| 1.13 | Operacinė sistema: | Ne blogiau kaip Microsoft Windows 10 Professional, ne žemesnė kaip 1809 versija arba lygiavertė. Privalo būti kompiuterio gamintojo įrenginių (sudėtinių dalių) tvarkyklės. Turi būti suteikta teisė naudotis operacine sistema nuomos laikotarpiu. |
| 1.14 | Konfigūracijos palaikymas ir nustatymai: | Nuotolinis programinės-aparatinės įrangos nustatymų tvarkymas, apsaugotas prisijungimo slaptažodžiu. Nuotolinis įjungimas/išjungimas apsaugotas prisijungimo slaptažodžiu.  Aparatinis virtualizavimo palaikymas. *Secure Boot* funkcionalumo palaikymas. *Windows Autopilot* programos gamintojo palaikymas. *Secure Boot* funkcionalumas įjungtas. UEFI programinė-aparatinė įranga įjungta. BIOS programinė-aparatinė įranga išjungta.  Gamintojas nuomos terminui užregistruos kompiuterius *Windows Autopilot* programos perkančiojo subjekto paskyroje.  Perkantysis subjektas įsipareigoja suteikti prieigas (teises) reikiamose sistemose šiuos veiksmus atlikti.  DFCI (*Device Firmware Configuration Interface*) standarto palaikymas. |
| 1.15 | Komplektuojamas su programine įranga: | Operacinė sistemos versija - Microsoft Windows 10 Professional 64 bit English US 1809 Edition arba lygiavertė. Privalo būti kompiuterio gamintojo įrenginių (sudėtinių dalių) tvarkyklės. Turi būti suteikta teisė naudotis operacine sistema nuomos laikotarpiu. Turi būti užtikrinta, kad kompiuteryje nėra įdiegta „Microsoft Office“ programinė įranga. |
| 1.16 | Apsaugos priemonės: | TPM 2.0 (*Trusted Platform Module*) modulis su PCR 7 palaikymu standartus atitinkanti duomenų apsaugos mikroschema arba lygiavertė; įjungimo slaptažodis; galimybė prirakinti *Kensington Lock* arba lygiaverčiu apsauginiu trosu. |
| 1.17 | Atnaujinimų valdymas: | Turi būti gamintojo interneto svetainė (ar lygiaverčiu principu paremta) nuoroda, iš kurios galima atnaujinti siūlomo kompiuterio modelio BIOS, įrenginių bei priedų tvarkykles ir kitą programinę įrangą (pateikti nuorodą). Pateikiama viena bendra atnaujinimų valdymo programinė įranga leidžianti vienoje vietoje atnaujinti visų nešiojamojo kompiuterio komponentų ir siūlomų priedų gamintojo pateikiamas tvarkykles. |
| 1.18 | Aplinkosauga: | Kompiuteris turi turėti atitikties sertifikatus *Energy Star, EPEAT Bronze* arba lygiaverčius. Informacija apie atitiktį turi būti skelbiama www.energystar.gov ir www.epeat.net internetiniuose portaluose. |
| 1.19 | Klaviatūra ir pelė: | Naudojančios vieną sąsajos adapterį bevielė optinė pelė su ratuku ir bevielė klaviatūra su visomis lietuviškos abėcėlės raidėmis ir raidžių išdėstymas turėtų atitikti „Lithuanian QWERTY“ išdėstymui Windows šeimos operacinėse sistemose arba lygiavertį. |
| 1.20 | Išorinis monitorius: | Ekrano vaizduojamasis paviršius ne mažiau kaip 23.8"; skiriamoji geba ne mažiau kaip 1920x1080; kontrastas ne mažiau kaip 1000:1; ryškumas ne mažiau kaip 250 cd/m2; matymo kampai ne mažesni kaip 178/178; ne mažiau kaip dvi skirtingos skaitmeninio signalo vaizdo perdavimo jungtys iš kurių viena *DisplayPort*; aukščio (*height adjustment*), polinkio (*tilt*), sukamojo pagrindo (*swivel*) reguliavimai. Sertifikavimas – TCO, Energy Star, Epeat Bronze arba lygiaverčiai.  Pateikiami maitinimo ir signalinis *DisplayPort* jungiamasis kabelis tinkantis monitorių prijungti prie siūlomo kompiuterio. |

2 lentelė

|  |  |  |
| --- | --- | --- |
| **2.** | **Papildomas išorinis monitorius** | |
| Minimalus kiekis | 50 vnt. |
| 2.1 | Ekrano vaizduojamasis paviršius | Ne mažiau kaip 23.8" |
| 2.2 | Skiriamoji geba | Ne mažiau kaip 1920x1080 |
| 2.3 | Kontrastas | Ne mažiau kaip 1000:1 |
| 2.4 | Ryškumas | Ne mažiau kaip 250 cd/m2 |
| 2.5 | Matymo kampai | Ne mažesni kaip 178/178 |
| 2.6 | Vaizdo perdavimo jungtys | Ne mažiau kaip dvi skirtingos skaitmeninio signalo vaizdo perdavimo jungtys iš kurių viena *DisplayPort* |
| 2.7 | Reguliavimai | Aukščio (*height adjustment*), polinkio (*tilt*), sukamojo pagrindo (*swivel*) |
| 2.8 | Sertifikavimas | TCO, Energy Star, Epeat Bronze arba lygiaverčiai |
| 2.9 | Kiti reikalavimai | Pateikiami maitinimo ir signalinis *DisplayPort* jungiamasis kabelis tinkantis monitorių prijungti prie siūlomo kompiuterio. |

3 lentelė

|  |  |  |
| --- | --- | --- |
| **3.** | **Ausinės** | |
| Minimalus kiekis | 50 vnt. |
| 3.1 | Bendrieji reikalavimai | Stereo dviems ausims su mikrofonu, skambučio ir garso lygio valdymu, sertifikuotos ir suderinamos bei skirtos naudoti su Microsoft |
| 3.2 | Ausinių tipas | Ausis uždengiančios ausinės |
| 3.3 | Bevielės ausinės | Ne |
| 3.4 | Mikrofonas | Taip |
| 3.5 | Laido ilgis | Ne trumpesnis kaip 1,7 m |
| 3.6 | Garso reguliatorius | Taip |
| 3.7 | Svoris | Iki 125g |
| 3.8 | Triukšmo slopinimas | Yra |
| 3.9 | Suderinama su | Skype for business, Teams, Siūlomo kompiuterio jungtimis (jungtis per USB negalima pakeisti papildomais perėjimais iš 3,5mm jungties) |

4 lentelė

|  |  |  |
| --- | --- | --- |
| **4.** | **Internetinė kamera** | |
| Minimalus kiekis | 50 vnt. |
| 4.1 | Fokusavimas | Automatinis |
| 4.2 | Rezoliucija | 720p ir daugiau |
| 4.3 | Suderinama su | Siūlomo kompiuterio jungtimis (jungtis per USB);  Microsoft Teams |
| 4.4 | Svoris | Iki 100g |
| 4.5 | Mikrofonas | Integruotas |
| 4.6 | Papildomos funkcijos | Universalus segtukas, tinkamas pritvirtinimui su aukščiau nurodytais ekranais |

2.1.2. Prekėms, nurodytoms 1-4 lentelėse, ir jų nuomai keliami bendrieji reikalavimai:

2.1.2.1. Visa pateikiama įranga privalo būti nauja ir nenaudota (negali būti atnaujinta, restauruota, angl. *refurbished*), nepažeistose gamintojo pakuotėse. Įrangą sudarantys aparatiniai komponentai privalo būti pilnai sumontuoti į kompiuterį gamintojo gamykloje. Visa įranga turi būti ženklinta CE ženklu arba lygiaverčiu. Nuomotojas turi užtikrinti, kad gamintojas nėra paskelbęs žinios apie siūlomos įrangos gamybos arba tobulinimo nutraukimą (angl. *end of life time ar Discontinued*).

2.1.2.2. Visos įrangos maitinimo įtampa turi būti suderinama su Lietuvoje ir Europoje naudojama maitinimo įtampa bei jungtimi.

2.1.2.3. Visa įranga turi atitikti informacinių technologijų priemonėms keliamus kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. DI-508 „Dėl produktų, kurių viešiesiems pirkimams taikytini aplinkos apsaugos kriterijai, sąrašų, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (2017 m. sausio 21 d. įsakymo Nr. D1-60 redakcija su vėlesniais pakeitimais ir papildymais) patvirtintus minimalius aplinkos apsaugos kriterijus.

2.1.2.4. Nuomotojas privalo surinkti grąžinamą įrangą ir įrangos surinkimo išlaidas įtraukti į kainą. Grąžinta įranga yra vertinama individualiai ir nuomotojas turi toleruoti natūralų senėjimą ir dėvėjimąsi dėl įprasto naudojimo (įranga veikianti kuria galima naudotis, galimi natūralūs jungiamųjų kabelių, adapterių, lizdų pažeidimai, be įpakavimo, su kosmetiniais trūkumais t. y. įbrėžimai, įlenkimai, skilimai (išskyrus vaizduojamojo paviršiaus), kurie netrukdo įrangos naudojimui ir funkcionavimui). Kiekvienoje produktų grupėje gali būti ne daugiau kaip 5% grąžintos įrangos su kritiniais defektais arba netinkama naudojimui arba negrąžinta, ir už tai nuomininkas nebus papildomai apmokestinamas.

2.1.2.5. Nuomotojas yra atsakingas už duomenų iš įrangoje esančių atminties laikmenų pašalinimą (turi įsiskaičiuoti į kainą). Nuomotojas negali naršyti duomenų turinio. Duomenų pašalinimas turi būti atliekamas su įranga įtraukta į NIAPC (NATO Information Assurance Product Catalogue). Nuomotojas privalo pateikti ataskaitas apie duomenų pašalinimą iš grąžintos įrangos. Nuomotojas yra atsakingas už įrangos duomenų apsaugos užtikrinimą, pradedant nuo įrangos grąžinimo momento.

2.1.2.6. Nuomotojas turi apdrausti įrangą tokiu draudimu, kuris padengtų nuomojamos įrangos praradimą, apgadinimą ar negarantinį gedimą (ugnies, vandens, gamtinės jėgos, vagystės, elektronikos gedimų ir pan.). Draudimo įmokos įskaičiuojamos į įrangos nuomos kainą. Įvykus draudiminiam įvykiui, nuomotojas nepataisomai sugadintą/pavogtą daiktą pakeičia analogišku (tokiu atveju bendras nuomos terminas nepratęsiamas).

2.1.2.7. Perkantysis subjektas nurodo vieną geografinę vietą Lietuvos Respublikos teritorijoje  iš kurios turi būti paimta įranga.

**3. DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**

3.1. DOKUMENTAI, KURIUOS REIKIA PATEIKTI KARTU SU PASIŪLYMU

3.1.1. Prekių techninių specifikacijų palyginamoji lentelė (įskaitant nuorodas, reikalaujamas šios techninės specifikacijos 1.17 punkte).